open-index/open-wikipedia-markdown huggingface dataset:
Platlapu cinna

**Platlapu cinna** () ir graudzāļu dzimtas suga ar cirkumpolāru izplatības areālu ziemeļaustrumu Eiropā, Āzijā un Ziemeļamerikā.

Suga Latvijā ir sastopama reti, galvenokārt nelielā apvidū valsts ziemeļaustrumu daļā, kur savrupas punktveida atradnes sasniedz Jēkabpils rajona ziemeļdaļu. Suga Latvijā sasniedz izplatības dienvidrietumu robežu. Ierakstīta Baltijas jūras reģiona Sarkanajā grāmatā un Latvijas Sarkanajā grāmatā 3. kategorijā.

## Apraksts
Platlapu cinna ir daudzgadīgs, 70—160 cm garš lakstaugs, kuram piemīt patīkama smarža. Augs veido skraju ceru un tam ir garš, ložņājošs saknenis. Stiebrs ir kails, stāvs, skarā lokveidīgi nokarens. Lapas (arī maksts) bez matiņiem, raupjas, 0,8—1,8 cm platas. Mēlīte diezgan gara (līdz 1 cm) un strupa. Ziedi ir izvietoti garā skarā ar nokareniem zariem (zaru garums var sasniegt līdz 30 cm). Skara ir mīksta, zaru pušķi blīvi, vārpojums bagātīgs. Katrā pušķī parasti ir 4—9 zari. Katrā vārpiņā ir 1 divdzimumu zieds. Ziedā ir tikai 1 putekšņlapa. Vārpiņas 0,2—0,4 cm garas, to plēksnes ar īsiem matiņiem un 1 dzīslu. Ārējā zieda plēksne ar šķautni, 3 dzīslām, galā divzobaina un ar īsu, taisnu akotu, kas ārpusē nav redzams. Ārējās zieda plēksnes saaugums pie pamata ar vārpiņas ass posma pamatdaļu — kalluss — īss un kails. Auglis ir sīks (ap 0,2 cm garš) grauds. Zied jūlija beigās un augustā.

## Atsauces


## Ārējās saites
Kenya Airways

***Kenya Airways Ltd.***, pazīstama kā ***Kenya Airways***, ir Kenijas nacionālā lidsabiedrība. Dibināta 1977. gadā pēc lidsabiedrības *[[East African Airways]]* izformēšanas.

Uzņēmuma galvenā mītne atrodas Kenijas galvaspilsētā Nairobi, bet galvenā bāze — Džomo Keniatas starptautiskajā lidostā. Līdz 1995. gadam aviokompānija piederēja Kenijas valstij. 1996. gadā tā tika privatizēta. 2022. gadā tā pieder Kenijas valstij (48,9 %), banku konsorcijam (38,1 %), lidsabiedrībai KLM (7,8 %), bet pārējās uzņēmuma daļas — citiem privātiem investoriem. Uzņēmuma akcijas tiek tirgotas Nairobi, Dāresalāmas un Ugandas biržās.

## Ārējās saites

*
Kvando

**Kvando** () ir 731 kilometrus gara Zambezi upes pieteka Āfrikas dienvidos.

Sākas Bijes plakankalnē Angolā. Pamatā tek dienvidaustrumu virzienā. Vidustecē veido Angolas—Zambijas, bet lejtecē, Kaprivi joslā, veido Namībijas—Botsvānas robežu. Upei ievērojamas ūdens svārstības atkarībā no sezonas. Lejtecē Kvando upes ūdeņi baro Liņati purvus un lielākā daļa no ūdens Zambezi nemaz nesasniedz. Upes tecējumā izveidoti seši nacionālie parki.

## Ārējās saites
Šire

**Šire** () ir 402 kilometrus gara Zambezi kreisā krasta pieteka Malāvijā un Mozambikā. Lielākā Malāvijas upe. Tek dienvidu virzienā, novadot Ņasas ezera ūdeņus uz Zambezi. Pašā augštecē caurtek Malombes ezeram. Lejpus Malombes ezeram ierīkots Livondes nacionālais parks.

## Ārējās saites
Hulians Alvaress

**Hulians Alvaress** (, dzimis ) ir Argentīnas futbolists, spēlē uzbrucēja pozīcijā, pārstāv Argentīnas futbola izlasi. Kopš 2024. gada pārstāv La Liga klubu Madrides "Atletico". No 2022. gada līdz 2024. gadam Alvaress pārstāvēja Anglijas Premjerlīgas komandu ''Manchester City''.

Iepriekš spēlējis Argentīnas komandā ''River Plate''. 2021. gada Alvaress tika atzīts par Dienvidamerikas labāko futbolistu.

Argentīnas futbola izlases sastāvā debitējis 2021. gadā. Ar izlasi uzvarējis 2021. gada Copa América un arī 2024. gada Copa América.

## Sasniegumi
**River Plate**

* Argentīnas pirmā divīzija: 2021
* Copa Argentina: 2018—19
* Supercopa Argentina: 2019
* Trofeo de Campeones: 2021
* Copa Libertadores: 2018
* Recopa Sudamericana: 2019

**' Manchester City**

* Anglijas Premjerlīga: 2022—23
* FA kauss: 2022—23
* UEFA Čempionu līga: 2022—23
* UEFA Superkauss: 2023
* FIFA Klubu Pasaules kauss: 2023

**Argentīna**

* Copa América: 2021, 2024
* Finalissima: 2022
## Atsauces

## Ārējās saites
Alfredo Talavera

**Alfredo Talavera Diass** (, dzimis ) ir Meksikas bijušais futbolists, kurš spēlēja vārtsarga pozīcijā un ir pārstāvējis Meksikas futbola izlasi.

Savu karjeru sācis ''Guadalajara'' komandā. No 2009. gada līdz 2020. gadam spēlējis ''Toluca'' komandā, aizvadot 366 mačus un gūstot arī vienus vārtus.

Meksikas futbola izlases sastāvā debitējis 2011. gadā. Ar izlasi uzvarējis 2011. gada CONCACAF Zelta kausā un 2015. gada CONCACAF kausā. Piedalījies arī 2014. un 2018. gada FIFA Pasaules kausā, 2013. un 2017. gada FIFA Konfederāciju kausā, kā arī 2016. gada vasaras olimpiskajās spēlēs.

## Sasniegumi
**Guadalajara**

* Meksikas pirmā divīzija: Apertura 2006

**Toluca**

* Meksikas pirmā divīzija: Bicentenario 2010

**Meksika**

* CONCACAF Zelta kauss: 2011
* CONCACAF kauss: 2015

## Ārējās saites
Hesuss Galjardo

**Hesuss Daniels Galjardo Vaskonseloss** (, dzimis ) ir Meksikas futbolists, spēlē aizsarga pozīcijā, pārstāv Meksikas futbola izlasi. Kopš 2024. gada Galjardo pārstāv *[[Liga MX]]* komandu *[[Deportivo Toluca F.C.|Toluca]]*.

Iepriekš spēlējis Meksikas komandā *[[Club Universidad Nacional]]*.

Meksikas futbola izlases sastāvā debitējis 2016. gadā. Ar izlasi uzvarējis 2019. gada, 2023. gada, 2025. gada CONCACAF Zelta kausā. Piedalījies 2018. gada FIFA Pasaules kausā.

## Sasniegumi
**Monterrey**

* Liga MX: Apertura 2019
* Copa MX: 2019—20
* CONCACAF Čempionu līga: 2019, 2021

**Meksika**

* CONCACAF Zelta kauss: 2019, 2023, 2025
* CONCACAF Nāciju līga: 2024—25
## Atsauces

## Ārējās saites
Eriks Gutjerress

**Eriks Gabriels Gutjerress Galaviss** (, dzimis ) ir Meksikas futbolists, spēlē pussarga pozīcijā, pārstāv Meksikas futbola izlasi. Kopš 2023. gada Gutjerress pārstāv *[[Liga MX]]* komandu *[[C.D. Guadalajara|Guadalajara]]*.

Meksikas futbola izlases sastāvā debitējis 2016. gadā. Ar izlasi uzvarējis 2019. gada CONCACAF Zelta kausā. Piedalījies 2016. gada vasaras olimpiskajās spēlēs un 2018. gada FIFA Pasaules kausā.

## Sasniegumi
**Pachuca**

* Liga MX: Clausura 2016
* CONCACAF Čempionu līga: 2016—17

**PSV**

* Nīderlandes kauss: 2021—22, 2022—23
* Johan Cruijff Schaal: 2022

**Meksika**

* CONCACAF Zelta kauss: 2019

## Ārējās saites
Rasmuss Kristensens

**Rasmuss Nisens Kristensens** (, dzimis ) ir Dānijas futbolists, spēlē aizsarga pozīcijā, pārstāv Dānijas futbola izlasi. Kopš 2024. gada Kristensens pārstāv Vācijas Bundeslīgas komandu *[[Eintracht Frankfurt]]*, kas viņu īrē no ''Leeds United''.

Iepriekš spēlējis Dānijas komandā ''Midtjylland'', Nīderlandes komandā ''Ajax'' un Austrijas komandā ''Red Bull Salzburg''. Ar *Ajax* komandu vienreiz uzvarējis *[[Eredivisie]]* turnīrā, bet ar *Red Bull Salzburg* komandu trīs reizes Austrijas Bundeslīgā.

Dānijas futbola izlases sastāvā debitējis 2021. gadā.

## Sasniegumi
**Ajax**

* Eredivisie: 2018—19
* Nīderlandes kauss: 2018—19

**Red Bull Salzburg**

* Austrijas Bundeslīga: 2019—20, 2020—21, 2021—22
* Austrijas kauss: 2019—20, 2020—21, 2021—22

## Ārējās saites
Jespers Lindstrems

**Jespers Lindstrems** (, dzimis ) ir Dānijas futbolists, spēlē uzbrucēja pozīcijā, pārstāv Dānijas futbola izlasi. Kopš 2025. gada Lindstrems pārstāv Vācijas Bundeslīgas komandu *[[VfL Wolfsburg]]*, kas viņu īrē no *[[SSC Napoli|Napoli]]*.

Dānijas futbola izlases sastāvā debitējis 2020. gadā.

## Sasniegumi
**Brøndby**

* Dānijas Superlīga: 2020—21

**Eintracht Frankfurt**

* UEFA Eiropas līga: 2021—22

## Ārējās saites
Aleksiss Makalisters

**Aleksiss Makalisters** (; dzimis ) ir Argentīnas futbolists, spēlē pussarga pozīcijā, pārstāv Argentīnas futbola izlasi. Kopš 2023. gada Makalisters pārstāv Anglijas Premjerlīgas komandu ''Liverpool''.

Savu karjeru sācis Argentīnas komandā *[[Argentinos Juniors]]*. Nospēlējis arī dažus mačus *[[Boca Juniors]]* rindās.

Argentīnas futbola izlases sastāvā debitējis 2019. gadā. Piedalījies 2020. gada vasaras olimpiskajās spēlēs.

## Sasniegumi
**Argentinos Juniors**

* Primera B Nacional: 2016—17

**Boca Juniors**

* Argentīnas pirmā divīzija: 2019—20

**Liverpool**

* Anglijas Premjerlīga: 2024–25
* Anglijas Līgas kauss:2023—24

**Argentīna**

* Finalissima: 2022
*FIFA Pasaules kauss:2022
* Copa America: 2024

## Atsauces

## Ārējās saites
Lūseilas stadions

**Lūseilas stadions** () ir futbola stadions Lūseilā, Katarā. Stadionā ietilpība ir 80 000 skatītāji. Stadionā tika aizvadīti 2022. gada FIFA Pasaules kausa seši grupu turnīra mači, viens astotdaļfināls, ceturtdaļfināls un pusfināls, kā arī finālmačs.

Stadiona īpašnieki ir Kataras futbola asociācija. Tas ir lielākais stadions Katarā un viens no astoņiem stadioniem, kas tika uzbūvēts 2022. gada FIFA Pasaules kausam. Stadions atrodas 23 km no valsts galvaspilsētas Dohas.

## Atsauces

## Ārējās saites
Žordans Veretu

**Žordans Marsels Žilbērs Veretu** (, dzimis ) ir Francijas futbolists, spēlē pussarga pozīcijā, pārstāv Francijas futbola izlasi. Kopš 2025. gada Veretu pārstāv Kataras Zvaigžņu līgas komandu *[[Al-Arabi SC|Al-Arabi]]*.

Iepriekš spēlējis Francijas komandās ''Nantes'', ''Saint-Étienne'', *[[Marseļas "Olympique"|Marseille]]* un Lionas "Olympique", Anglijas komandā ''Aston Villa'', kā arī Itālijas komandās ''Fiorentina'' un *[[AS Roma]]*.

Francijas futbola izlases sastāvā debitējis 2021. gadā.

## Sasniegumi
**Nantes**

* Francijas 2. līga: 2012—13

**Roma**

* UEFA Eiropas konferences līga: 2021—22

**Francija**

* UEFA Nāciju līga: 2020—21
*FIFA Pasaules kauss: finālists 2022
## Ārējās saites

## Atsauces
Oreljēns Čuamenī

**Oreljēns Džanī Čuamenī** (; dzimis ) ir Francijas futbolists, spēlē pussarga pozīcijā, pārstāv Francijas futbola izlasi. Kopš 2022. gada Čuamenī pārstāv Spānijas *[[La Liga]]* komandu ''Real Madrid''.

Iepriekš spēlējis Francijas futbola 1. līgas komandās ''Bordeaux'' un ''Monaco''.

Francijas futbola izlases sastāvā debitējis 2021. gadā. Pārstāvējis izlasi 2022. gada FIFA Pasaules kausā un 2024. gada Eiropas čempionātā.

## Sasniegumi
**Real Madrid**

* La Liga: 2023—24
* Spānijas Karaļa kauss: 2022—23
* Spānijas Superkauss: 2023—24
* UEFA Superkauss: 2022, 2024
* FIFA Klubu Pasaules kauss: 2022
* UEFA Čempionu līga: 2023—24
* FIFA Starpkontinentālais kauss: 2024

**Francija**

* UEFA Nāciju līga: 2020—21, trešā vieta:2024—2025
*FIFA Pasaules kauss: finālists 2022

## Atsauces

## Ārējās saites
Jūsufs Fofana

**Jūsufs Fofana** (, dzimis ) ir Francijas futbolists, spēlē pussarga pozīcijā, pārstāv Francijas futbola izlasi. Kopš 2024. gada Fofana pārstāv Itālijas A sērijas komandu *[[AC Milan|Milan]]*.

Iepriekš spēlējis Francijas komandās *[[RC Strasbourg|Strasbourg]]* un *[[AS Monaco|Monaco]]*.

Francijas futbola izlases sastāvā debitējis 2022. gadā. Piedalījies 2022. gada FIFA Pasaules kausā un 2024. gada Eiropas čempionātā.

## Sasniegumi
**Strasbourg**

* Coupe de la Ligue: 2018—19

**' AC Milan**

* Supercoppa Italiana: 2024
**Francija**
*FIFA Pasaules kauss: finālists2022
## Atsauces

## Ārējās saites
Dāvids Raums

**Dāvids Raums** (; dzimis ) ir Vācijas futbolists, spēlē kreisās malas aizsarga vai pussarga pozīcijā, pārstāv Vācijas futbola izlasi. Kopš 2022. gada Raums pārstāv Vācijas Bundeslīgas komandu *[[RB Leipzig]]*.

Iepriekš spēlējis Vācijas komandās ''Greuther Fürth'' un ''1899 Hoffenheim''.

Vācijas futbola izlases sastāvā debitējis 2021. gadā. Pārstāvējis izlasi 2020. gada vasaras olimpiskajās spēlēs, kā arī 2022. gada FIFA Pasaules kausā un 2024. gada Eiropas čempionātā.

## Sasniegumi
**RB Leipzig**

* Vācijas kauss: 2022—23
* Vācijas Superkauss: 2023

## Ārējās saites
Niklass Filkrugs

**Niklass Filkrugs** (; dzimis ) ir Vācijas futbolists, spēlē uzbrucēja pozīcijā, pārstāv Vācijas futbola izlasi. Kopš 2026. gada Filkrugs pārstāv Itālijas A sērijas komandu *[[AC Milan|Milan]]*, kas viņu īrē no *[[West Ham United FC|West Ham United]]*.

Iepriekš spēlējis Vācijas komandās ''Greuther Fürth'', *[[1. FC Nürnberg]]*, *[[Hannover 96]]*, ''Werder Bremen'' un *[[Borussia Dortmund]]*.

Ticis iekļauts Vācijas futbola izlases sastāvā 2022. gada FIFA Pasaules kausam un 2024. gada Eiropas čempionātam.

## Ārējās saites
Davids Raja

**Davids Raja Martins** (, dzimis ) ir Spānijas futbolists, spēlē vārtsarga pozīcijā, pārstāv Spānijas futbola izlasi. Kopš 2024. gada Raja pārstāv Anglijas Premjerlīgas komandu ''Arsenal''.

Spānijas futbola izlases sastāvā debitējis 2022. gadā. Ticis iekļauts izlases sastāvam 2022. gada FIFA Pasaules kausam un 2024. gada Eiropas čempionātam.
## Sasniegumi
**Spānijas izlase**
* UEFA Nāciju līga: 2022—23, finālists: 2024—25
* UEFA Eiropas čempionāts futbolā: 2024

## Atsauces

## Ārējās saites
Raja (nozīmju atdalīšana)

**Raja** var būt:

* raja ― raju ģints zivs;
* Raja — pilsēta Anglijā.
* Davids Raja (*David Raya*; 1995) ― spāņu futbolists.
Fofana

**Fofana** var būt:

* Jūsufs Fofana (*Youssouf Fofana*; 1999) — Francijas futbolists;
* Seko Fofana (*Seko Fofana*; 1995) — Kotdivuāras futbolists;
* Veslijs Fofana (*Wesley Fofana*; 2000) — Francijas futbolists.
Krampāni

**Krampāni** (arī **Krompāni**) ir ciems Madonas novada Dzelzavas pagastā. Atrodas pagasta ziemeļu daļā.

Apdzīvotā vieta atrodas pie autoceļa P37. Ciems ir daļēji izzudis.

## Atsauces
Padoms

**Padoms** ir ciems Madonas novada Dzelzavas pagastā. Atrodas pagasta centrālajā daļā.

Apdzīvotā vieta atrodas pie autoceļa P37 un V862 krustojuma, Padoma strauta krastā.

## Atsauces
Heinss

**Heinss** ir angļu uzvārds. Cilvēki ar šādu uzvārdu:

* Džonijs Heinss (*John Haynes*; 1934—2005), Anglijas futbolists;
* Tods Heinss (*Todd Haynes*; dzimis 1961. gadā), amerikāņu kinorežisors, scenārists.
Makalisters

**Makalisters** var būt:

* Aleksiss Makalisters (*Alexis Mac Allister*; 1998) — argentīniešu futbolists;
* Gērijs Makalisters (*Gary McAllister*; 1964) ― skotu futbolists un futbola treneris.
Erudīcija

**Erudīcija** (no  — ‘zināšanas’, ‘mācīšana’) ir cilvēka spēja uzrādīt mācīšanās rezultātā iegūtas apjomīgas zināšanas dažādās jomās. Cilvēkus, kam piemīt šāda spēja, mēdz raksturot kā erudītus. Erudīciju sekmē tādas īpašības kā teicama atmiņa, iekšējā motivācija zināšanu apguvei (piemēram, zinātkāre), kā arī metodiska informācijas apkopošana.

Erudīciju nereti saista tieši ar konkrētu faktu iegaumēšanu un atcerēšanos. 18.gadsimta vidū franču intelektuālis, viens no apgaismības kustības spilgtākajiem pārstāvjiem Žans Lerons Dalambērs erudīciju definēja kā "zināšanas par faktiem". Erudīcija ir priekšnosacījums, lai kļūtu par polimātu — cilvēku ar plašām zināšanām, kurš tās spēj izmantot sarežģītu problēmu risināšanā.

## Atsauces

## Ārējās saites
Intelekts (filozofija)

Filozofijā **intelekts** () ir spēja izzināt un atspoguļot priekšmetu, norišu un parādību īpašības un savstarpējās attiecības, kā arī, izmantojot izziņas rezultātus, veikt secinājumus, pieņemt lēmumus un risināt problēmas. Īpašību, ko raksturo attīstītas intelektuālās spējas un to rezultātā iegūta atziņu bagātība, sauc par inteliģenci (latīņu: *intelligentia;* nejaukt ar vēlāko 19. gadsimtā pievienoto nozīmi attiecībā uz sabiedrības slāni, no poļu: *intelligencja*).

Intelektam semantiski tuvs ir arī jēdziens "prāts". 4. gadsimtā p.m.ē., sengrieķu filozofs Aristotelis, domājot par intelekta būtību, to apzīmēja ar vārdu "nous" ( — 'prāts'). Aristotelis sprieda, ka "nous" ir domāšanas process, kas sastāv no divām daļām — pasīvās un aktīvās daļas. Viņš uzskatīja, ka ar aktīvo "nous" domātājs izmaina domas sākotnējo, pasīvo "nous" potenciālu, to identificējot ar uztveramo subjektu. Tādā veidā, Aristoteļa skatījumā, intelekts ir cieši saistīts arī ar uztveri.

## Atsauces

## Ārējās saites
WeChat

***WeChat*** () ir Ķīnas tehnoloģiju un izklaides grupa *[[Tencent]]* izstrādāta tūlītējās ziņojumapmaiņas, sociālās tīklošanas, sociālo mediju un mobilo maksājumu lietotne.

*WeChat* ietilpst superlietotņu kategorijā, ar ko apzīmē lietotnes ar plašu funkciju klāstu, kas spēj nodrošināt daudzveidīgus tiešsaistes pakalpojumus dažādās dzīves jomās. *WeChat* nodrošina teksta, balss, foto un video ziņojumapmaiņu, tostarp pildot plašsaziņas līdzekļu funkciju, atrašanās vietas kopīgošanu, videospēles, mobilos maksājumus un citas funkcijas. Taču tās raksturīgākā iezīme ir dažādu mini-programmu integrācija pašā *WeChat* lietotnē. To priekšrocība, salīdzinājumā ar tradicionālajām lietotnēm, ir ātrāka startēšana, kā arī piekļuve visai *WeChat* lietotāju bāzei reklāmas un mārketinga nolūkiem. Uzņēmumi Ķīnā to nereti izmanto, lai, piemēram, izplatītu īpašus piedāvājumus.

Pirmā *WeChat* versija tika izlaista 2011. gadā. Pēc vairāk nekā 10 gadiem, 2022. gada oktobrī, tai bija ap 1,3 miljardiem aktīvo lietotāju mēnesī. Pēc šī rādītāja *WeChat* ierindojās 5. vietā starp pasaules lielākajām sociālo mediju platformām aiz *[[Facebook]]*, *[[Youtube]]*, *[[WhatsApp]]* un *[[Instagram]]*.

## Atsauces

## Ārējās saites

* Oficiālā tīmekļa vietne
Augšējā ontoloģija (informācijas zinātne)

**Augšējā ontoloģija** (arī: augstākā līmeņa, virslīmeņa, fundamentālā, pamata vai bāzes ontoloģija) ir informācijas zinātņu ontoloģijas sistēma, kas sastāv no vispārīgiem pamata terminiem ar kopīgu nozīmi dažādās jomās (piemēram: "objekts", "īpašība", "attiecības", "process", "funkcija").

## Atsauces

## Ārējās saites
Viesturs Ķerus

**Viesturs Ķerus** (dzimis  Rīgā) ir latviešu ornitologs, rakstnieks un vides aizsardzības aktīvists, Latvijas Ornitoloģijas biedrības valdes priekšsēdētājs.

## Dzīvesgājums
Dzimis Rīgā, bērnību pavadījis Ziepniekkalnā. Viestura vecāki un vecvecāki darbojušies filoloģijā un literatūras jomā. 2002. gadā V. Ķerus absolvējis Rīgas Angļu ģimnāziju. 2005. gadā ieguvis augstāko izglītību Latvijas Universitātes Bioloģijas fakultātē. Bioloģijas zinātņu doktors, 2012. gadā aizstāvot disertāciju par tēmu "Latvijas ligzdojošo putnu stāvokļa pārmaiņas laikā no 1980. līdz 2010. gadam". V. Ķerus pētījumu lokā ir ligzdojošo putnu poulāciju dinamika, meža putnu aizsardzība, kā arī viņš ir Latvijā vadošais pupuķu pētnieks.

Kopš 2007. gada V. Ķerus ir Latvijas Ornitoloģijas biedrības vadītājs, valdes priekšsēdētājs.

Sarakstījis divas prozas grāmatas bērniem: "Meža meitene Maija" (2019), par šo darbu ieguvis "Latvijas Literatūras gada balvu 2020" kategorijā "Labākais darbs bērniem", un "Korras pasaules" (2022).

Kopā ar ģimeni dzīvo Tukuma novada Lestenes pagastā, sievas Lauras vecvecāku mājās. Ģimenē aug četri bērni.

## Atsauces
Skutāneļmi

**Skutāneļmi** ir ciems Madonas novada Dzelzavas pagastā. Atrodas pagasta ziemeļu daļā.

Apdzīvotā vieta atrodas nomaļus no valsts autoceļiem.

## Atsauces
Inteliģence

**Inteliģence** (no  — 'intelektuāļi') ir sabiedrības slānis, ko veido izglītotie cilvēkiem, kuri veido, vada un kritizē savas valsts politiku un kultūru. Šo sabiedrības slāni parasti veido intelektuāla jeb garīga darba darītāji, piemēram, zinātnieki, akadēmiķi, skolotāji, žurnālisti un literāti. Inteliģences locekļus nereti dēvē arī par intelektuāļiem.

## Etimoloģija
Vārda saknes izcelsme atrodama seno filozofu darbos, kur ar latīņu lietvārdu "intelligentia" apzīmēja sapratni un zināšanas (priekšizcelsme no latīņu darbības vārda "intelligere" — spēja saprast, uzzināt un atšķirt). Vārdu "intelligentia" izmantoja jau 1. gadsimtā p.m.ē. Senās Romas filozofs Cicerons, kura darbos inteliģence ir aprakstīta kā "tas, ar ko redz cauri tam, kas ir". 15. gadsimtā šo vārdu jau lietoja nedaudz citādā izpratnē, ar to apzīmējot augstākā līmeņa izpratni, gudrību.

## Vēsture
Vārda izmantošanu sociālo zinātņu kontekstā — sabiedrības slāņa apzīmēšanai — vēsturnieki saista ar 19. gadsimta poļu intelektuāli Broņislavu Trentovski, kurš ar to raksturoja patriotiski noskaņotus, profesionāli un sabiedriski aktīvus buržuāzijas slāņa locekļus, kas bija studējuši universitātē. Tiek uzskatīts, ka Trentovskis inteliģences slāni uztvēra kā revolūcijas instrumentu, lai stātos pretī Krievijas Impērijas kultūras kundzībai. Pirmo reizi vārds "inteligencja" šajā nozīmē atrasts viņa 1843. gada darbā "Filozofijas saistība ar kibernētiku jeb valdošo tautu māksla". Trentovskis šo darbu publicēja Prūsijas Karalistes ieņemtajā Poznaņā, kur cenzūra bija liberālāka nekā Austrijas Impērijas vai Krievijas Impērijas okupētajās Polijas Karalistes daļās. Pēc neilga laika, 1844. gadā, tajā pašā pilsētā šo jēdzienu kādā laikrakstā publicēja arī poļu intelektuālis Karols Libelts, pavisam tieši norādot uz inteliģences slāni kā uz alternatīvu, apgaismotu poļu tautas vadību, pretstatot to valdošajai militārajai elitei.

Vēlāk šo jēdzienu plaši izmantoja arī Krievijā. Balstoties uz krievu rakstnieka Pjotra Boborikina paša teikto 1906. gadā, tieši viņš Krievijā ieviesa šo vārdu, aizņemoties to no vācu kultūras. Boborikins apgalvoja, ka pirmo reizi to publicējoi kādā savā 1866. gada darbā. Krievu valodā jēdzieni "inteliģence" un "inteliģentums" no intelektuālisma tiek nodalīti krasāk nekā Rietumeiropas valodās, kas Latvijas PSR laikā daļēji ietekmējis arī latviešu valodas izpratni. Krieviski inteliģentuma izpratne ietver pastiprināta delikātuma jēdzienu.

## Atsauces

## Ārējās saites
Mežļaides

**Mežļaides** (arī **Ļaidas**, agrāk *Ļaides*) ir ciems Madonas novada Dzelzavas pagastā. Atrodas pagasta centrālajā daļā.

Apdzīvotā vieta atrodas nomaļus no valsts autoceļiem, Liedes upes krastā.

## Atsauces
Saūda Arābijas karogs

**Saūda Arābijas karogs** ir viens no Saūda Arābijas oficiālajiem valsts simboliem. Pašreizējā izskatā tas tiek lietots kopš 1973. gada 15. marta.

## Karoga raksturojums
Saūda Arābijas karogs ir taisnstūrveida zaļš lauks ar baltā krāsā uzrakstītu tuluta kaligrāfijas šriftā šahādu: **لَا إِلٰهَ إِلَّا الله مُحَمَّدٌ رَسُولُ الله**, *lā ʾilāha ʾillā-llāh, muhammadun rasūlu-llāh —* "Nav cita dieva, izņemot Allāhu, un Muhameds ir viņa pravietis"

Karoga zaļā krāsa simbolizē islāmu, bet zobens apzīmē stingrību taisnīguma piemērošanā.

Karogs ir izgatavots ar vienādām priekšējām un aizmugurējām pusēm, lai nodrošinātu, ka šahāda tiek pareizi nolasīta no labās uz kreiso pusi no abām pusēm. Zobens arī norāda uz abām pusēm pa kreisi, rakstības virzienā.

Karoga parastā zaļā krāsa grāmatā "Album des pavillons" tika aptuveni norādīta kā Pantone 330, savukārt karogā kas tiek lietots Apvienoto Nāciju Organizācijā krāsa ir aptuveni Pantone 349. 2012. gada vasaras olimpiskajās spēlēs tika izmantots Pantone 355.

## Vēsture
Zaļais karogs ar šahādu bija saistīts ar vahābītu ideoloģiju, kas radās Arābijā 18. gadsimtā. Šī kustība bija saistīta ar Saūdiem. Abdulazīzs ibn Saūds 1902. gadā kļuva par Nedždas karali, un 1921. gadā viņš šim karogam pievienoja zobenu. Karoga dizains tika standartizēts tikai 1973. gada 15. martā, un pirms tam bieži tika izmantoti varianti ar diviem zobeniem un/vai baltu vertikālu svītru kreisajā pusē, pie pacēlāja. 1938. gadā karogs ieguva pašreizējo formu.

## Vēsturiskie karogi

attēls:Flag of Saudi Arabia (1932–1934).svg|Karoga variants, kas izmantots no 1932. līdz 1934. gadam, ar baltu vertikālu svītru kreisajā pusē, pie pacēlāja.
attēls:Flag of Saudi Arabia (1934–1938).svg|Karoga variants, kas izmantots no 1934. līdz 1938. gadam, ar plānāku baltu svītru.
attēls:Flag of Saudi Arabia (1938 to 1973).svg|Karoga variants, kas izmantots no 1938. līdz 1973. gadam, bez svītras.


## Lietošana
Tā kā šahada tiek uzskatīta par svētu, karogu parasti neizmanto uz t-krekliem vai citiem priekšmetiem. Saūda Arābija protestēja pret tās iekļaušanu FIFA plānotajā futbolbumbas izlaišanā ar visu 2002. gada FIFA Pasaules kausa dalībnieku karogiem. Saūda Arābijas amatpersonas ir paziņojušas, ka ticības apliecināšanu ir pilnīgi nepieņemami spert ar kājām. Tāpat ar demonstrācijām beidzās ASV armijas mēģinājums iegūt Afganistānas Hostas provinces bērnu uzticību, izdalot futbolbumbas ar karogiem, tostarp Saūda Arābijas karogiem.

Saskaņā ar Saūda Arābijas tiesību aktiem parasto karogu nedrīkst izkārt vertikāli. Tiek izgatavoti īpaši vertikāli karogi, kuros rotē gan uzrakstu (ticības apliecību), gan emblēmu (zobenu), lai gan tas notiek reti, jo lielākā daļa arābu valstu tradicionāli nepaceļ karogus vertikāli.

## Atsauces

## Ārējās saites

* ''Flags of the World''
Kopupļaides

**Kopupļaides** ir ciems Madonas novada Dzelzavas pagastā. Atrodas pagasta ziemeļaustrumu daļā.

Apdzīvotā vieta atrodas pie autoceļa P37, Kapupītes upes krastā.

Valsts nozīmes aizsargājamie kultūras pieminekļi ciema apkārtnē: Griguļu senkapi (Kapu kalns).

## Atsauces
Tianzhou 5

***Tianzhou 5*** (,  — "Debess kuģis 5") bija Ķīnas *[[Tianzhou]]* sērijas automātiskais kravas kosmosa kuģis orbitālās stacijas *[[Tiangong]]* apgādei. Tas orbītā tika palaists 2022. gada 12. novembrī; no orbītas novadīts 2023. gada 12. septembrī.

## Krava
*Tianzhou 5* kravā (masa aptuveni 6000 kg) bija krājumi un iekārtas stacijai un nākamajai apkalpei, to skaitā stacijas iekārtas, zinātniskās kravas, pārtika. Kuģis uz staciju nogādāja arī apmēram 750 kg degvielas.

## Lidojuma gaita
*Tianzhou 5* tika palaists  02:03 *[[Universālais koordinētais laiks|UTC]]* ar nesējraķeti *[[Chang Zheng 7]]* no Venčanas pavadoņu palaišanas centra 2. starta laukuma. Tā kravā bija arī nanopavadoņi *[[CAS-10]]* (*XW-4*), *[[Gaoxin 1]]*, *[[Lianli]]*, *[[Macao Student Science 1]]*, *[[Shengxi Jishu Yanzheng]]*.
Tajā pašā dienā 04:10 *UTC* kravas kuģis saslēdzās ar orbitālo staciju *[[Tiangong]]* pie tās moduļa *[[Tianhe]]* pakaļgala pieslēgvietas. Tika uzstādīts pasaules rekords kosmosa kuģa īsākajā lidojumā uz orbitālo staciju (2 stundas 7 minūtes), iepriekšējos rekordus uzstādīja Krievija.

2023. gada 5. maijā 07:26 *UTC* *Tianzhou 5* atvienojās no stacijas.
5. jūnijā 19:10 *UTC* tas atkārtoti saslēdzās ar *Tiangong*, bet šoreiz pie *Tianhe* priekšgala pieslēgvietas.

11. septembrī 08:46 *UTC* kravas kuģis atvienojās no *Tiangong*.
12. septembrī *Tianzhou 5* tika novadīts no orbītas, un 02:13 *UTC* sadega Zemes atmosfērā virs Klusā okeāna dienvidu daļas.

## Atsauces

## Ārējās saites

* Tianzhou 1, 2, 3, 4, 5 (TZ 1, 2, 3, 4, 5) Gunter Dirk Krebs
Sniegpulkstenītes

**Sniegpulkstenītes** (*Galanthus*) ir amariļļu dzimtas ģints. Ģints sugas ir indīgas, un tām ir balti ziedi. Sniegpulkstenītes ir populāri krāšņumaugi.

## Ārējās saites
RADA (televīzijas kanāls)

**RADA** () ir Ukrainas Augstākās Radas oficiālais informatīvi analītisks televīzijas kanāls, kas aptver un pēta Ukrainas Augstākās Radas, komiteju, komisiju, Ukrainas tautas deputātu, parlamenta frakciju un grupu, kā arī vietējo pašvaldību iestāžu darbību, pēc darbības pārformatēšanas izstrādā analītiski oriģinālus raidījumus kā daļu no peļņas gūšanas mērķa.

Līdz 2021. gada decembrim tas raidīja parlamenta sēžu tiešraides un citus ar likumu izstrādes procesu saistītus raidījumus. Pēc 2021. gada decembra RADA bija valstij piederošs diennakts ziņu un informatīvais televīzijas kanāls. Kanāls izveidots 1999. gadā un tiek finansēts no Ukrainas valsts budžeta.

Kopš Krievijas 2022. gada iebrukuma kanāls piedalās Vienoto ziņu telemaratonā, kopā ar pārējiem lielākajiem Ukrainas TV kanāliem.

Kopš 2022. gada 13. augusta kanāls iekļauts Latvijas bezmaksas virszemes apraidē, aizstājot likvidēto telekanālu *[[Ukraina 24]]*.

## Satelīttelevīzijas parametri
Kopš 2022. gada 4. janvāra televīzijas kanāla satelītapraide notiek pēc šādiem parametriem:

Kanāla tiešraide ir pieejama *[[YouTube]]*.

## Logotipi

Attēls:RadapUKR 99.jpg|TV kanāla pirmais logo no 1999. gada 23. marta līdz 2007. gada 18. decembrim.
Attēls:RADA logo (2014).svg|Kanāla trešais un septītais logotips no 2008. gada 24. novembra līdz 2012. gada 18. martam un no 2014. gada 27. novembra līdz 2021. gada 14. decembrim.
Attēls:RadaUA2021.png|Televīzijas kanāla astotais logotips no 2021. gada 15. decembra līdz šim brīdim.


## Atsauces

## Ārējās saites
*  (uk ikona)
* ''YouTube'' tiešraide
Sardi

**Sardi** jeb **Sardas** () bija viena no lielajām senās pasaules pilsētām, vairāk pazīstama kā Līdijas galvaspilsēta. Atradās Mazāzijā pie Paktolas upes, Tmolas kalna pakājē, no kurienes paveras plašs skats uz visu Hermas upes ieleju. Sardu pirmkristiešu draudze tiek minēta Jāņa atklāsmes grāmatā kā viena no septiņām Apokalipses draudzēm.

Sardu drupas atrodas ap 75 km uz austrumiem no Turcijas pilsētas Izmiras, netālu no Salihli pilsētas. Daudzi nozīmīgi atradumi no Sardiem (piemēram, vēlā Romas perioda mozaīkas un skulptūras, 6. gadsimta pr.Kr. vidus bruņucepure, dažādu periodu keramika u.c.) atrodas Manisas arheoloģijas muzejā.
thumb|250px|Sardu sinagogas drupas.

## Vēsture
7. gadsimtā pr.Kr. Sardi bija varenās Līdijas valsts galvaspilsēta, kur pirmo reizi vēsturē tika kaltas zelta un sudraba monētas. Visā antīkajā pasaulē ar savām bagātībām kļuva slavens Sardu ķēniņš Krēzs. Viņš valdīja no 560. līdz 546. gadam pr.Kr., kad Sardus iekaroja persieši Kīra vadībā. Šie Līdijas vēstures notikumi dod vielu Hērodota "Vēstures" pirmajai grāmatai, bet pirmo reizi sengrieķu literatūrā pilsēta tiek pieminēta Aishila traģēdijā "Persieši". Par to, kā persieši iekaroja Sardus "vēstures tēvs" stāsta šādi:

Ahemanīdu laikā no šejienes sākās "ķēniņu ceļš", kurš veda austrumu virzienā uz Sūzām. Zaudējot galvaspilsētas statusu, Sardi saglabāja savu nozīmi kā persiešu un seleikīdu satrapijas, bet vēlāk arī kā romiešu provinces Līdijas galvenā pilsēta. Romieši Sardus ieguva 133. gadā pr.Kr. saskaņā ar Pergamas valdnieka Attala testamentu. Pateicoties Plūtarha ziņai ir zināms, ka pilsoņu kara gaitā no 44.—42. gadamMarks Jūnijs Bruts, tajā laikā Maķedonijas vietvaldis ar prokonsula impēriju, veicot tiesu, nosodīja savu pirmskara palīgu Lūciju Ocellu par sardiešu naudas piesavināšanu, tādējādi atņemot tam pilsonisko godu. 17. gadā Sardus izpostīja spēcīga zemestrīce, taču vēlāk tie tika atkal atjaunoti. Tas iedvesa pilsētā jaunu dzīvību, tās uzplaukums turpinājās arī Bizantijas laikā.

Tibērija laikā Sardos dzīvoja daudz izceļotāju no Jūdejas, kas izmantoja dažādas privilēģijas. Apustuļu laikā šeit izveidojās kristiešu kopiena, par ko liecina Jāņa Atklāsmes grāmata 3:1-5. Vēlāk Sardos bija kristiešu bīskapu sēdeklis. Viens no Sardu metropolītiem bija martīrs Eifimijs, kas cieta ikonoklasma laikā.

Sadusmotu gotu pulki Arkādija valdīšanas laikā nopostīja Sardus. Senā pilsēta galīgi iznīcināta tika Tamerlana iebrukuma laikā 1402. gadā.

## Atsauces

## Ārējās saites
Gavi

**Pablo Martins Paess Gavira** (; dzimis ), pazīstams kā **Gavi** (*Gavi*), ir Spānijas futbolists, spēlē pussarga pozīcijā, pārstāv Spānijas futbola izlasi. Kopš 2021. gada Gavi pārstāv *[[La Liga]]* komandu *[[FC Barcelona]]*.

Spānijas futbola izlases sastāvā Gavi debitēja 2021. gadā. Ticis izvēlēts izlases sastāvam 2022. gada FIFA Pasaules kausā.

2022. gada 23. novembrī Gavi guva vārtus pret Kostarikas izlasi 2022. gada FIFA Pasaules kausa izcīņas laikā, kļūstot par Spānijas visu laiku jaunāko vārtu guvēju Pasaules kausa vēsturē un trešo jaunāko vārtu guvēju Pasaules kausa izcīņā, par viņu jaunāki bija tikai Pelē un Manuels Rosas.

## Sasniegumi
**Barcelona**

* La Liga: 2022—23
* Spānijas Karaļa kauss: 2024—25
* Spānijas Superkauss: 2023, 2025

**Spānijas izlase**

* UEFA Nāciju līga: 2022—23; finālists: 2020—21, 2024—25

## Atsauces

## Ārējās saites
Perviss Estupinjans

**Perviss Hosuē Estupinjans Tenorio** (, dzimis ) ir Ekvadoras futbolists, spēlē aizsarga pozīcijā, pārstāv Ekvadoras futbola izlasi. Kopš 2022. gada Estupinjans pārstāv Itālijas A sērijas komandu *[[AC Milan]]*.

2021. gadā ar Spānijas komandu ''Villarreal'' komandu izcīnījis UEFA Eiropas līgas titulu.

Ekvadoras futbola izlases sastāvā debitējis 2019. gadā.

## Sasniegumi
**Villarreal**

* UEFA Eiropas līga: 2020—21

## Ārējās saites
Jeremijs Pino

**Jeremijs Hesuss Pino Santoss** (, dzimis ) ir Spānijas futbolists, spēlē uzbrucēja pozīcijā, pārstāv Spānijas futbola izlasi. Kopš 2025. gada Pino pārstāv Anglijas Premjerlīgas komandu *[[Crystal Palace FC|Crystal Palace]]*.

Iepriekš pārstāvējis Spānijas *[[La Liga]]* komandu ''Villarreal''.

Spānijas futbola izlases sastāvā debitējis 2021. gadā. Ticis iekļauts izlases sastāvā 2022. gada FIFA Pasaules kausam.

## Sasniegumi
**Villarreal**

* UEFA Eiropas līga: 2020—21

**Spānijas izlase**
* UEFA Nāciju līga: 2022—23, finālists: 2024—25

## Atsauces

## Ārējās saites
H-55

thumb|Raķešu H-55 palaišana no ''Ту-95''.
***H-55*** () ir Krievijas Federācijas Bruņoto spēku tāla darbības rādiusa spārnotās raķetes gaiss-zeme, kuras var palaist no virsskaņas stratēģiskajiem bumbvedējiem Тu-160 vai turbopropelleru bumbvedējiem Тu-95MS.

Krievija tās izmantoja gan Sīrijas pilsoņu karā, gan arī Krievijas 2022. gada iebrukuma laikā Ukrainā.
Baiga vasara (dzejolis)

**"Baiga vasara"** ir Edvarta Virzas dzejolis, kura uzrakstīšana 1939. gadā saistīta ar dramatisku dzejnieka personisku pārdzīvojumu. Sabiedrībā dzejolis ir tulkots kā priekšvēstnesis valsts bojā ejai, taču šim pieņēmumam nav gūts apstiprinājums.

Šāds pats nosaukums ir arī 2000. gada mākslas filmai, kas attēlo šo laiku.

Edvarta Virzas meita Amarillis atceras, ka tēvs agri no rīta ienācis istabā ar dzejoli rokās un teicis: "Paskatieties, ko esmu uzrakstījis. Kāds it kā vadīja manu roku..." Dzejolī savijas gan personīgās dzīves dramatiskās izjūtas, gan priekšnojautas par savu nāvi.

Vēlāk dzejnieka mazmeita, rakstniece, tulkotāja un diplomāte Anna Žīgure "Pētergaiļa" izdevuma "Pēdējās dzejas" priekšvārdā raksta: "1940. gada 1. martā nomira dzejnieks Edvarts Virza. Trīs mēnešus pēc viņa nāves sabruka Latvijas valsts."

## Atsauces
Pergamas valsts

thumbnail|300px|Pergamas valsts 188. gadā pr.Kr. (zilā krāsā, pēc Sīrijas kara pievienotās teritorijas gaiši zilā krāsā).
**Pergamas valsts** () bija hellēniska valsts Mazāzijas ziemeļrietumu daļā no 283. līdz 133. gadam pr.Kr. ar galvaspilsētu Pergamu. Tā atdalījās no Maķedonijas pēc Lismaha nāves. Pergamas valsts pirmais valdnieks bija einuhs Fileters. Maķedonijas karu laikā Pergama slēdza savienību ar Romu.

Pergamas valsti apdzīvoja dažādas vietējās ciltis (mīsieši, masdieni, palagonieši u.c.), kā arī atēnieši un maķedonieši. Šajā valstī iekļāvās virkne grieķu polisu (pilsētu). Vienas atradās Attalīdu valdnieku pakļautībā, bet citām bija atstāta autonomija. Valdnieks kontrolēja finanses, iecēla stratēgus. Lielāko uzplaukumu valsts sasniedza Eimena I (263—241. g.pr.Kr.) un Eimena II (197—159. g.pr.Kr.) valdīšanas laikā.

Pergamā tika kaltas savas sudraba monētas ar valdnieku attēliem. Ķēniņi atbalstīja mākslas, literatūru, zinātni. Attalu galmā darbojās izcili skulptori. Par godu Attala I uzvarai pār galatiešiem 231. gadā pr.Kr. Pergamas pilsētā tika izveidots slavenais Pergamas Zeva altāris. Pēc Sīrijas kara (192—188 gadi pr.Kr.) Pergamas valsts, kļūdama par Romas sabiedroto, krietni palielināja savas teritorijas uz Frīģijas, Jonijas, Mīzijas un Pamfilijas rēķina, kuras romieši atkaroja no Seleikīdiem. Taču līdz ar to tā kļuva par romiešu ietekmes paplašinātājiem reģionā un faktiski kļuva atkarīga no Romas.

Pakāpeniski Pergama sāka zaudēt savu nozīmi kā neatkarīga valsts. Attals III, uzskatīdams par neizbēgamu Pergamas pakļaušanos Romai, 133. gadā pr.Kr. novēlēja tai, acīmredzot, visu savu valsti. Pergamas kara rezultātā romieši iznīcināja Pergamas valsts neatkarību. Uz tās pamata romieši izveidoja sev jaunu provinci — Āziju, bet dažas tās daļas nodeva saviem sabiedrotajiem ķēniņiem u.c. romiešu provincēm.

## Pergamas valdnieki
* Fileters (282—263. g.pr.Kr.)
* Eimens I (263—241. g.pr.Kr.)
* Attals I Soters (241—197. g.pr.Kr.)
* Eimens II (197—159. g.pr.Kr.)
* Attals II Filadelfs (160—138. g.pr.Kr.)
* Attals III (138—133. g.pr.Kr.)
* Eimens III Aristoniks (pretendents, 133—129. g.pr.Kr.)

## Atsauces

## Ārējās saites
Energoefektivitāte

Eiropas Savienības energoefektivitātes marķēšana|thumb
**Energoefektivitāte** ir attiecība starp iegūto preci vai pakalpojumu un patērēto enerģiju. Savukārt energoefektivitātes paaugstināšana nozīmē energoefektivitātes uzlabošanu tehnoloģisku, galalietotāju rīcības vai saimniecisku darbību rezultātā.

Energoefektivitātes paaugstināšanas būtība ir samazināt enerģijas apjomu, kas tiek patērēts preču ražošanai un pakalpojumu sniegšanai, bet nesamazināt saražotās preces vai sniegtā pakalpojuma kvalitāti. Energoefektīvi risinājumi ļauj ražotājiem samazināt produktu pašizmaksu, un sabiedrībai ietaupīt uz saņemto pakalpojumu rēķina.

## Energoefektivitāte pasaulē
### Eiropas Savienība
Izmaiņas ES energoefektivitātes un ēku energoefektivitātes direktīvā EK prezidente Urzula fon der Leiena 2020. gadā izvirzīja vēlmi līdz 2030. gadam Eiropas Savienība (ES) mērogā samazināt siltumnīcefekta gāzu (SEG) emisijas par 55 %. Kā daļu no "Eiropas Zaļā Kursa", ar mērķi palielināt klimata ambīcijas laika periodam no 2030. līdz 2050. gadam, Eiropas Komisija (EK) plāno mainīt energoefektivitātes un ēku energoefektivitātes direktīvas. Spēkā esošā direktīva tika apstiprināta 2012. gadā ar mērķi panākt 20 % energoefektivitātes uzlabojumu līdz 2020 (salīdzinot ar 2005). 2018. gadā mērķis tika papildināts, nosakot 32,5 % enerģijas efektivitātes uzlabojumus līdz 2030. Ēkas patērē 40 % no visas gala enerģijas un ir atbildīgas par aptuveni 36 % SEG emisijām Eiropā – tas ir būtisks aspekts, ko abas direktīvas risinās ar dažādu instrumentu palīdzību. Īpaša loma plānota valsts un pašvaldību sektoram nosakot tam obligāti renovējamo ēku skaitu un īpaši izceļot publiskā sektora lomu labās prakses veidošanā. Latvija nav pilnībā pārņēmusi esošās 2018. gadā direktīvas saistības. Šajā sakarā tiks veikts spēkā esošās direktīvas izvērtējums, kas palīdzēs papildus apzināt problēmjomas un veikt nepieciešamos uzlabojumus.

### Latvija
Enerģijas kopējais galapatēriņš Latvijā pēdējos gados ir bijis svārstīgs, taču 2020. gadā tas bija mazāks nekā pirms 10 gadiem, tostarp mājsaimniecību sektorā patērētais enerģijas apjoms – par gandrīz 20%. Industriālajā sektorā enerģijas patēriņš audzis galvenokārt uz kokrūpniecības rēķina. Pārējais sabiedriskais un komercsektors patērē aptuveni pusi no enerģijas apjoma, ko izlieto mājsaimniecības; tādējādi ir būtisks arī ēku energoefektivitātes kontekstā.

### Ēku apkures energoefektivitāte Latvijā
Saskaņā ar LR Ministru kabineta noteikumiem Nr 222 dauddzīvokļu ēkām tiek piešķirtas energofektivitātes klases no A līdz F balstoties uz enerģijas patēriņu uz vienu kvadrātmetru:

A līdz 40 kWh/m2

B no 40 līdz 60 kWh/m2

C no 60 līdz 80 kWh/m2

D no 80 līdz 100 kWh/m2

E no 100 līdz 125 kWh/m2

F vairāk kā 125 kWh/m2

## Atsauces
Jaunpatkule

**Jaunpatkule** ir ciems Madonas novada Sarkaņu pagastā. Atrodas pagasta centrālajā daļā.

Apdzīvotā vieta atrodas nomaļus no valsts autoceļiem.

## Atsauces
Irānas nacionālsociālistiskā strādnieku partija

**Irānas nacionālsociālistiskā strādnieku partija** (), labāk pazīstama ar tās saīsinājumu **SUMKA** (), ir nacionālsociālistiska partija Irānā.

## Vēsture

### Dibināšana
[thumb| Partijas sanāksmju nams [Teherāna|Teherānā; Tiek saukts par "Melno māju"]]
Partiju nodibināja 1940. gadā Davuds Monšizadehs, un tai bija neliela atbalsta bāze Irānas universitātēs. Mohammada Rezā Pehlevī kritiķi apgalvo, ka viņš savulaik piešķīris partijai tiešu finansējumu.

### Attīstība
Monšizadehs izveidoja partiju 1952. gadā kopā ar Mortezu Kosariansu. Monšizadehs dzīvoja Vācijā kopš 1937. gada un bija bijušais SS biedrs, kurš cīnījās un tika ievainots Berlīnes kaujā. Kosarianss arī bija bijušais SS virsnieks, kurš piedalījās operācijas Barbarossa plānošanā un pēc tam cīnījās Kijivas un Staļingradas kaujās, kur tika ievainots. Monšizadehs bija arī Minhenes Ludviga Maksimiliāna universitātes profesors, un viņu dziļi ietekmēja Hosē Ortegas i Gasetas filozofija. Partija uz īsu brīdi piesaistīja jauno nacionālistu atbalstu Irānā. Partija adoptēja svastiku un kā daļu no formas tērpa pieņēma melno kreklu.

Partija stingri iebilda pret Mohammada Mosadeka varu savā īsajā ietekmes periodā, un bija viņam opozīcijā. 1953. gadā partija bija daļa no lielas Zahedi atbalstītāju grupas, kas devās uz Mohamada Rezā Pahlavī pili, pieprasot Mosadeku gāzt. Partija tika saistīta ar vardarbību ielās pret Mosadeku un Tudehas partijas atbalstītājiem.

### Mantojums
Nacisma aizstāvji turpina pastāvēt Irānā un aktīvi darbojas galvenokārt internetā. 2010. gadā tika ziņots, ka viņi ir neliela, taču lēnām pieaugoša irānas jauniešu daļa.

## Struktūra

### Uzbrukuma grupa
Partijai bija "uzbrukuma grupa" (*guruhe hamle*), kuras lielums ir aptuveni 100 cilvēku apmērā, un kura atklāti uzbruka Irānas komunistiskās partijas biedriem un Padomju kultūras centram un Ungārijas tirdzniecības birojam Teherānā. Pulkvedis Fatehs, atvaļināts Irānas impērijas gaisa spēku virsnieks, bija atbildīgs par vienības apmācību.

### Finanšu avoti
Pulkvedis Fatehs bija oficiālais partijas patrons. Pēc 1953. gada Irānas apvērsuma partija no policijas un citām drošības iestādēm saņēma ikmēneša stipendiju 2500 Irānas riālu apmērā. 1958. gadā Monšizade no SAVAK saņēma 7000 ASV dolāru, lai dotos uz ASV. Partiju, iespējams, finansēja arī Irānā esošās ārvalstu vēstniecības. 1952. gada aprīlī Irānas policija ziņoja, ka Monšizadehs cenšas nodibināt attiecības ar Lielbritānijas vēstniecību, lai saņemtu finansiālu atbalstu. Partiju, iespējams, finansēja arī Centrālā izlūkošanas pārvalde (CIP) starpniecību.

## Galerija

### Partiju nodaļas

Attēls:SUMKA_-_Iran_Youth_branch.svg|Partijas Irānas jaunatnes nodaļas emblēma
Attēls:SUMKA_-_assault_group.svg|Partijas uzbrukuma grupas emblēma
Attēls:SUMKA_-_Technical_unit.svg|Partijas Tehniskās vienības emblēma
Attēls:SUMKA_-_Leadership-Immortal_emblem.svg|Partijas Nemirstīgās vienības un līdera emblēma


## Atsauces
Dravnieks (ciems)

**Dravnieks** (agrāk *Dravenieki*) ir ciems Madonas novada Sarkaņu pagastā. Atrodas pagasta ziemeļaustrumu daļā.

Apdzīvotā vieta atrodas nomaļus no valsts autoceļiem, Bedres ezera krastā. Uz dienvidiem no ciema ir Zosu purvs.

## Atsauces
Stiprie

**Stiprie** ir ciems Madonas novada Sarkaņu pagastā. Atrodas pagasta ziemeļu daļā.

Apdzīvotā vieta atrodas pie autoceļa V863, Kujas upes krastā.

Valsts nozīmes aizsargājamie kultūras pieminekļi ciema apkārtnē: Lejaskujauguļu senkapi.

## Atsauces
Iesirmā kāpsmildzene

**Iesirmā kāpsmildzene** () ir graudzāļu dzimtas suga, kura ir sastopama Eiropā. Latvija atrodas uz sugas izplatības areāla ziemeļaustrumu robežas, valstī tā pārsvarā sastopama Kurzemes jūrmalā un Rīgas apkārtnē, bet ļoti reti — valsts austrumdaļā. Ierakstīta Latvijas Sarkanajā grāmatā 3. kategorijā.

Nelielas grupas aug kāpās, smiltājos un sausos priežu mežos. Reizēm audzē kā krāšņumaugu.

## Apraksts
Iesirmā kāpsmildzene ir daudzgadīgs, 15—50 cm garš lakstaugs, kurš veido blīvu, zilganzaļu ceru ar sārtu vai sārti violetu pamatu. Stiebrs ir zilgani zaļš, lauzīts un mezglos tumšāks. Maksts ir šķelta, kaila, parasti sārta. Lapas mēlīte ir īsa, 0,2—0,4 cm gara un smaila. Lapas ierotījušās, aptuveni 0,4 cm platas, ārpusē raupjas. Ziedkopa ir šaura skara, pirms un pēc ziedēšanas sakļāvusies, parasti ar zilgani sārtu nokrāsu. Katrā vārpiņā ir 2 ziedi. Ziedot putekšnīcas ir sārtas. Ārējā zieda plēksne ir ar lauzītu un galā vālveidīgi paresninātu akotu, kas īsāks nekā vārpiņas plēksnes. Uz akota zem vālveidīgā paresninājuma ir tumšu matiņu pušķis. Auglis ir paliels grauds. Zied jūnijā un jūlijā, kultūrškirņu ziedēšana variē no maija līdz oktobrim.

## Atsauces
Policijas vardarbība

[thumb|Deviņi policisti [Ēģipte|Ēģiptē pakļauj kādu sabiedrības locekli]]
**Policijas vardarbība** ir pārmērīga un nepamatota fiziska vai psiholoģiska vardarbības pielietošana, ko veic policijas darbinieki pret personu vai grupu. Tas ir ārkārtējs policijas pārkāpuma veids un ir civiltiesību pārkāpums. Policijas brutalitāte ietver, bet neaprobežojas ar piekaušanu, šaušanu, nepamatotu sagūstīšanu un nepamatotu elektrošoku izmantošanu.

Spēka pielietošana ar likumu ir atļauta tikai ar noteiktiem nosacījumiem un tad tikai samērīgā apmērā. Ja nosacījumi ir izpildīti un pareizais apjoms tiek saglabāts, tas ir likumīgi, citādi nelikumīgi. Policijas nelikumīgas vardarbības gadījumus sauc arī par **policijas uzbrukumiem**. Termins *policijas patvaļa* dažkārt tiek lietots arī gadījumos, kad policisti savus pienākumus veic nelikumīgi.

Rietumu valstīs, kā Vācijā, tikai dažas kriminālapsūdzības pret policistiem galu galā noved pie apsūdzībām.

## Vēsture
Mūsdienu policijas pirmsākumi meklējami 18. gadsimta Francijā. Līdz 19. gadsimtam un 20. gadsimta sākumam daudzas valstis bija izveidojušas modernas policijas nodaļas. Sākotnējie ieraksti liecina, ka darba streiki bija pirmie liela mēroga policijas brutalitātes incidenti Amerikas Savienotajās Valstīs, tostarp tādi notikumi kā 1877. gada Lielais dzelzceļa streiks, 1894. gada Pulmana streiks, 1912. gada Lorensa streiks tekstilrūpniecībā, 1914. gada Ludlovas slaktiņš, Lielais tērauda streiks 1919. gadā un Hanapepes slaktiņš 1924. gadā.

## Atsauces
Alberto de Agostini nacionālais parks

**Alberto de Agostini nacionālais parks** () ir 1965. gadā izveidots nacionālais parks Čīles galējos dienvidos, Magaljanesas reģionā. Nacionālajā parkā ietilpst salas, kas atrodas uz dienvidiem no Magelāna šauruma un uz rietumiem no Navarino salas, kā arī daļa no Ugunszemes Lielās salas, tai skaitā Darvina Kordiljera. Pēc teritorijas lielākais nacionālais parks valstī. 2005. gadā parks, kopā ar blakus esošo Hornas raga nacionālo parku kļuva par UNESCO Biosfēras rezervātu. Parks nosaukts itāļu misionāra Alberto de Agostini (1883—1960) vārdā, kurš pētīja šo reģionu.

## Attēlu galerija

Ainsworth bay and Marinelli Glacier.jpg
Marinelli Glacier Cordillera Darwin.jpg
Montes Frances Bove y Roncagli.jpg
Seno_Agostini.jpg
Seno_Pia.jpg


## Ārējās saites

*
Alerse Andino nacionālais parks

**Alerse Andino nacionālais parks** () ir 1982. gadā izveidots nacionālais parks Čīles dienvidu daļā, Loslagosas reģionā. 393 km2 lielais parks atrodas pie Relonkavi līča uz austrumiem no Puertomontas. Parka teritorijā aug apdraudētā Patagonijas ciprese (*Fitzroya cupressoides*), bet no apdraudētajiem dzīvniekiem šeit mīt pasaulē mazākais briedis Dienvidpudubriedis (*Pudu puda*) un somainis, mikrobiotērijs *[[Dromiciops gliroides]]*.

## Attēlu galerija

Alerce Andino National Park Waterfall.jpg
Alerce_Andino_National_Park.jpg
Alerce Fitzroya cupressoides.JPG|Patagonijas ciprese
Sendero_al_Rodal_Parque_Nacional_Alerce_Andino.jpg
Laguna Sargazo.jpg
Pudupuda_male_Lliuco_Jan05_2-PhotoJimenez.JPG|Dienvidpudubriedis
Monito_del_Monte_ps6.jpg|*Dromiciops gliroides*


## Ārējās saites
Alerse Kostero nacionālais parks

**Alerse Kostero nacionālais parks** () ir 2012. gadā izveidots nacionālais parks Čīles dienvidu daļā, Losriosas reģionā. 240 km2 lielais parks atrodas uz dienvidiem no Valdivijas. Parka teritorijā aug apdraudētā Patagonijas ciprese (*Fitzroya cupressoides*), bet no apdraudētajiem dzīvniekiem šeit mīt pasaulē mazākais briedis dienvidpudubriedis (*Pudu puda*) un kaķu dzimtas plēsoņa kodkods (*Leopardus guigna*).

## Attēlu galerija

Sendero Alerces Milenarios.jpg
Cordillera_Pelada.jpg
"El Gran Abuelo". Alerce Milenario de 3.500 años aprox.jpg|Vairākus tūkstošus vecas Patagonijas cipreses stumbrs
Magellanic_Woodpecker_Male_(Campephilus_magellanicus).jpg|*Campephilus_magellanicus*
Leopardus_guigna.jpeg|Kodkods (*Leopardus guigna*)


## Ārējās saites
Huana Fernandesa arhipelāga nacionālais parks

**Huana Fernandesa arhipelāga nacionālais parks** () ir 1935. gadā izveidots nacionālais parks Čīlei piederošajās Huana Fernandesa salās, kas atrodas Klusajā okeānā, apmēram 665 kilometrus uz rietumiem no kontinenta. 95,71 km2 lielajā parkā ietilpst Santaklēra, Alehandro Selkērka sala un lielākā daļa no Robinsona Krūzo salas. Salās mīt vairākas retas un endēmas dzīvnieku un augu sugas, piemēram, kritiski apdraudētais putns *Sephanoides fernandensis*. 1975. gadā salas kļuva par UNESCO Biosfēras rezervātu.

## Attēlu galerija

Cercano a los Ramplones.jpg
Isla_Juan_Fernandez_(vista_hacia_Robinson_Crusoe_desde_Montaña).jpg|Robinsona Krūzo sala
Isla_Selkirk.jpg|Alehandro Selkērka sala
Sephanoides_fernandensis.jpg|*Sephanoides fernandensis*


## Ārējās saites
Kauguru iela (Rīga)

**Kauguru iela** ir iela Rīgā, Zemgales priekšpilsētā, Pleskodāles apkaimē. Kauguru iela sākas krustojumā ar Lielirbes ielu un Kalnciema ielu, bet beidzas krustojumā ar Krūzes ielu. Ielas garums ir 520 metri, tā ir klāta ar asfalta segumu, bet neliels posms ar grants segumu. Kauguru ielā ir gan saimnieciska rakstura, gan dzīvojamā apbūve.

Iela nosaukta Jūrmalas daļas — Kauguru — vārdā. Vēsturiskā Kauguru iela ilgstoši nebija caurbraucama (padomju laikā un arī pēc tam), pastāvot kā divi nesavienoti piebraucamie ceļi pie saimnieciskām teritorijām. Pēdējos gados iela atjaunota atkal kā caurbraucama visā tās garumā.

## Ielu savienojumi
Kauguru iela ir savienota ar šādām ielām:
* Lielirbes iela
* Kalnciema iela
* Krūzes iela (T veida krustojums)

## Skatīt arī
* Pleskodāle

## Atsauces
Sprīzdāni

**Sprīzdāni** ir ciems Madonas novada Sarkaņu pagastā. Atrodas pagasta dienvidu daļā.

Apdzīvotā vieta atrodas nomaļus no valsts autoceļiem, Riebas upes krastā.

## Atsauces
Klaucēni

**Klaucēni** (arī **Klaucāni**) ir ciems Madonas novada Sarkaņu pagastā. Atrodas pagasta rietumu daļā.

Apdzīvotā vieta atrodas pie autoceļa V858.

## Atsauces